Օլգա Սեմյոնովա

**Օլգա Յուլիանովնա Սեմյոնովա** (, ), ռուս բանաստեղծուհի, սցենարիստ, հրապարակախոս և արձակագիր, հասարակական գործիչ, լրագրող, դերասանուհի, ՄԱԿ-ում Ռուսաստանի մանկական հիմնադրամի ներկայացուցիչ, Ռուսաստանի գրողների միության անդամ, Մոսկվայի լրագրողների միության անդամ։

Գրող Յուլիան Սեմյոնովի և Եկատերինա Սերգեևնա Սեմյոնովայի կրտսեր դուստրն է (Սերգեյ Միխալկովի որդեգրած դուստրը, Նատալյա Կոնչալովսկայայի հարազատ դուստրը)։ Ղեկավարում է Յուլիան Սեմյոնովի անվան մշակութային հիմնադրամը, որն օգնություն է տրամադրում Ռուսաստանում ուղղափառ մանկատներին՝ օգտագործելով Յուլիան Սեմյոնովի գրքերի հրատարակությունից ստացված միջոցները։ Հիմնադրամի կայքում, ի թիվս այլ բաների, հրապարակվում են նրա հոր անհայտ բանաստեղծությունները։ Յուլիան Սեմյոնովի ամենամյա մրցանակի համահիմնադիրն է ծայրահեղ աշխարհաքաղաքական լրագրության ոլորտում։

## Կենսագրություն
### Կրթություն
1988 թվականին ավարտել է Շչուկինի անվան թատերական ուսումնարանը։

### Գրական կարիերա
1982 թվականից տպագրվում է «Օգոնյոկ» ամսագրում, «Մոսկովսկի կոմսոմոլեց», «Կրիմսկայա պրավդա», «Հույժ գաղտնի» թերթերում։ 1998-2000 թվականներին համագործակցել է «*Femme magazine*» ամսագրի հետ (Լիբանան)։

2000 թվականին Յալթայի մոտ (Մուխալատկա) բացվեց գրող Յուլիան Սեմյոնովի տուն-թանգարանը անվճար այցելության համար։ Հարցազրույցներից մեկում նա ասել է։

2006 թվականին գրել է «Յուլյան Սեմյոնով» գիրքը «Երիտասարդ գվարդիա» հրատարակչության «Նշանավոր մարդկանց կյանքից» շարքի համար, 2007 թվականին՝ «Փարիզ» գիրքը «Վեչե» հրատարակչության «Աշխարհի մեծ քաղաքներ և թանգարաններ» շարքի համար։ Յուլիան Սեմյոնովը Կոնչալովսկայային ուղղված նամակում նշել է իր դստեր բանաստեղծական ձիրքի մասին։

2008 թվականին նա կազմում է «Անհայտ Յուլիան Սեմենով» երկհատորյակը, որը միավորում էր գրողի արխիվային նյութերը («Վեչե» հրատարակչություն) և դառնում «Էտերնա» հրատարակչության «Տատիկ, grand-mère, grandmother…» ժողովածուի հեղինակներից մեկը։ Այդ հրապարակման մասին իր հարցազրույցներից մեկում նա պատմում է․

2010 թվականին գրել է «Ժամանակակից Փարիզի ամենօրյա կյանքը» գիրքը «Երիտասարդ  Գվարդիա» հրատարակչության «Մարդկության ամենօրյա կյանքը» շարքի համար։

2016 թվականի հոկտեմբերի 11-ին ներկայացրել է հոր՝ Յուլիան Սեմյոնովի առաջին «Դիվանագիտական գործակալ» գիրքը, որը գրվել է 1958 թվականին։ Գիրքը հիսուն տարվա ընթացքում առաջին առանձին հրատարակությունն է։ Շնորհանդեսը տեղի է ունեցել Մոսկվայում՝ Մյասնիցկայայի վրա գտնվող «Բիբլիո-Գլոբուս» առևտրի տանը։

2017 թվականին «Վեչե» հրատարակչությունը հրատարակել է Սեմենովայի «Փարիզ. Մեծ քաղաքի պատմությունը» գիրքը։ Այդ գիրքը Փարիզի, նրա պատմության ու առօրյայի, թագավորների ու ճարտարապետների, հեղափոխականների ու նկարիչների մասին է։ Մենք կտեսնենք, թե ինչպես է առաջացել քաղաքը և ինչպես է այն ապրել հին ժամանակներում, միջնադարում, ինչ է տեղի ունեցել Փարիզում Հարյուրամյա պատերազմի, Ֆրանսիական Մեծ հեղափոխության և գերմանական օկուպացիայի ժամանակ։ Ոչ պակաս հետաքրքիր է ժամանակակից Ֆրանսիայի մայրաքաղաքի կյանքի ու բարքերի մասին պատմությունը։ Առանձին գլուխ նվիրված է Փարիզի «ռուսական հետքին»՝ ռուս էմիգրանտների և նրանց ժառանգների ճակատագրին, «Ռուսական սեզոնների» փայլուն շրջագայություններին և Ֆրանսիայի ու  Ռուսաստանի միջև երկարամյա մշակութային կապերին։

2019 թվականին նա Ֆրանսիայում հրատարակում է հոր «Կարմիր հետախույզ» վերնագրով գիրքը Զախար Պրիլեպինի առաջաբանով, որն  «աննախադեպ հաջողություն» է ունենում։

## Ընտանիք
* Նախապապ՝ Վասիլի Իվանովիչ Սուրիկով (1848-1916), ռուս գեղանկարիչ,
* Նախապապ՝ Պյոտր Պետրովիչ Կոնչալովսկի (1876-1956), ռուս և խորհրդային գեղանկարիչ,
* Տատիկ՝ Նատալյա Պետրովնա Կոնչալովսկայա (1903-1988), ռուս խորհրդային մանկագիր,
* Հայր՝ Յուլիան Սեմենովիչ Սեմենով (1931-1993), ռուս խորհրդային գրող (արձակագիր, հրապարակախոս, բանաստեղծ), սցենարիստ, մանկավարժ  և լրագրող,
* Մայր՝  Եկատերինա Սերգեևնա Սեմյոնովա (օրիորդական ազգանունը Միխալկովա-Կոնչալովսկայա) (1931-2019), Նատալյա Պետրովնա Կոնչալովսկայայի դուստրն էր առաջին ամուսնությունից, Սերգեյ Վլադիմիրովիչ Միխալկովի խորթ դուստրը,
* Քույր՝ Դարիա Յուլիանովնա Սեմյոնովա (ծն.՝ 1958), նկարչուհի,
* Ամուսին՝ Նադիմ Բրայդի, լիբանանյան ծագումով Ֆրանսիայի քաղաքացի։ 1993 թվականին Օլգա Յուլիանովնան  ամուսնու հետ մեկնում է Ֆրանսիա, ապրել է Ֆրանսիայում և Լիբանանում։ Ներկայումս ընտանիքի հետ ապրում է Փարիզում, բայց տարեկան մի քանի ամիս անցկացնում է Ղրիմում՝ Օլիվա ավանում,
* Դուստր՝ Ալիսա Բրայդի (ծնված՝ 1990),
* Որդի՝ Յուլիան Բրայդի (ծնված՝ 1995)։

## Մատենագիտություն
* *«Юлиан Семёнов»* (2006) ISBN 5-235-02924-0,
* *«Париж»* (2007) ISBN 978-5-9533-1829-7, ISBN 978-5-9533-2532-5,
* *«Неизвестный Юлиан Семенов»* (2008) ISBN 978-5-9533-3302-3,
* *«Повседневная жизнь современного Парижа»* (2010) ISBN 978-5-235-03320-7,
* *«Париж. История Великого города»* (2017) ISBN 978-5-4444-1536-8,
* *В 2016 году О. Ю. Семенова сняла документальный фильм о жизни и творчестве отца «Заданность добра»*։

## Դերեր ֆիլմերում
* 1985 թվականին նկարահանվել է Կիրա Կորոլյովայի դերում «Դիմակայություն» հեռուստասերիալում, որի ռեժիսորն է Սեմյոն Արանովիչը,
* 1988 թվականին խաղացել է Ջուլիի՝ Լյուսիի ընկերուհու դերը «Մեծ խաղը» սերիալում, որի ռեժիսորն է Սեմյոն Արանովիչը,
* «Իսաև» հեռուստասերիալում (2009) խաղացել է բոլշևիկ Մարիա Իգնատևնա Կոզլովսկայայի դերը,
* «Կինոյի նոր հանրագիտարան» և մի շարք այլ առցանց աղբյուրներ սխալմամբ նշում են, որ Օլգան խաղացել է «Զանգահարում են, բացեք դուռը» (1966) և «Դուբրավկա» (1967) ֆիլմերում, թեև իրականում այդ ֆիլմերում նկարահանվել է նրա անվանակիցը, այդ ֆիլմերի ստեղծման ժամանակ Օլգա Յուլիանովնան դեռ չէր ծնվել,
* «Ոսկե ամպը գիշերեց», 1989 (ռեժիսոր՝ Սուլամբեկ Մամիլով) - պահածոների գործարանի բանվոր,
* «Դեմ առ դեմ» 1986 (ռեժիսոր՝ Անատոլի Բոբրովսկի) - Պատ,
* «Զոյկայի բնակարանը» 1988 (ռեժիսոր՝ Գ. Չերնյախովսկի) - Մանյուշկա,
* 2011 թվականին որդու՝ Յուլիանի հետ մասնակցել է Ալևտինա Տոլկունովայի Ռուսական հեռուստաալիքի «Պատմություններ հոր մասին։ Յուլիան Սեմյոնովն իր դստեր աչքերով» վավերագրական նախագծին։

## Ծանոթագրություններ

## Արտաքին հղումներ
* Фонд Ю.Семёнова, основанный его дочерью
* Радиостанция Sputnik: Дочь Юлиана Семенова Ольга о воспитании «по Штирлицу» и любимом герое Путина
* Видео: Дочь Юлиана Семенова Ольга о воспитании «по Штирлицу» и любимом герое Путина
* «La Taupe rouge» du John Le Carré soviétique
* У создателя образа Штирлица белорусские корни. Об этом рассказала на встрече со студентами в Гродно дочь советского писателя Юлиана Семенова
* Новости Гродно. Встреча студентов с известной российской журналисткой Ольгой Семеновой. 23.05.2019
* Интервью «where Minsk» Дочь Юлиана Семенова рассказала о своей родословной, впечатлениях о Минске и многом другом: — «Моя семья состоит из больших творцов-тружеников» (02.14.2020)

Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս դերասանուհիներ
Կատեգորիա:Ռուս հասարակական գործիչներ
Կատեգորիա:Ռուս հրապարակախոսներ
Կատեգորիա:Ռուս սցենարիստներ
Կատեգորիա:Ռուսաստանի գրողների միության անդամներ